**Մեգլենա Կունևա** (բուլղար․՝ Меглена Щилиянова Кунева, հունիսի 22, 1957(1957-06-22), Սոֆիա, Բուլղարիա), բուլղարացի և եվրոպացի քաղաքական գործիչ։ Իրավագիտության դոկտոր։ Բուլղարիայի փոխվարչապետ (2014)։ 2012 թվականին հիմնադրել է «Բուլղարիան հանուն քաղաքացիների» (բուլղար․՝ Движение „България на гражданите") կուսակցական շարժումը։

Կենսագրություն
--------------

Մեգլենա Կունևան ծնվել է Սոֆիայում։ Սերում է Ռակովսկի քաղաքում հաստատված կաթոլիկ ընտանիքից։ 1981 թվականին ավարտել է Սոֆիայի համալսարանը, ստացել է իրավագիտության դոկտորի աստիճան։ Եղել է Բուլղարիայի ազգային ռադիոյի իրավական ծրագրի լրագրող, միաժամանակ՝ Սոֆիայի համալսարանի պրոֆեսորի ասիստենտ, 1990-2001 թվականներին՝ Նախարարների խորհրդի ավագ իրավախորհրդատու։ Միաժամանակ սովորել է Ջորջթաունի և այլ արտասահմանյան համալսարաններում, մասնագիտացել արտաքին հարաբերությունների և շրջակա միջավայրի իրավական պահպանության գծով։

2001 թվականի հունիսին ընտրվել է պատգամավոր (Բուլղարիայի խորհրդարանի անդամ), եղել է լիբերալ Սիմեոն II ազգային շարժում (NDSV, Կայունության և զարգացման ազգային շարժում) կուսակցության հիմնադիր անդամ։ 2001 թվականի օգոստոսին նշանակվել է Բուլղարիայի արտաքին գործերի նախարարի տեղակալ և Եվրամիության Բուլղարիայի հանրապետության գլխավոր բանակցող։ Եվրոպայի ապագայի կոնվենցիայի ստեղծման ժամանակ եղել է Բուլղարիայի կառավարության ներկայացուցիչ։

2002 թվականի մայիսին նշանակվել է Եվրոպական ինտեգրացման նախարար (առաջին նախարարն է)։ Պաշտոնը շարունակել է զբաղեցնել նույնիսկ 2005 թվականի խորհրդարանական ընտրություններից հետո, երբ Կայունության և զարգացման ազգային շարժումը դարձավ Բուլղարիայի սոցիալիստական կուսակցության կրտսեր գործընկերը։

2006 թվականի հոկտեմբերի 26-ին Կունևան դարձել է Եվրոպական հանձնաժողովի նախագահ առաջին բուլղարացի անդամը։ Եվրոպական հանձնաժողովի նախագահ Ժոզե Մանուել Բարրոզուն Մեգլենա Կունևային նշանակել է Առողջապահության և սննդի անվտանգության եվրոպական հանձնակատարի պաշտոնում։ Եվրոպական խորհրդարանը նրան պաշտոնում հաստատել է 2006 թվականի դեկտեմբերի 12-ին՝ 583 «կողմ», 21 «դեմ» և 28 «ձեռնպահ» ձայներով։ Եվրոպական հանձնակատարի մանդատը ստացել է 2007 թվականի հունվարի 1-ին, երբ Բուլղարիան պաշտոնական միացել է Եվրամիությանը։ 2007 թվականի հունվարի 22-ին Լյուքսեմբուրգի Եվրոպական դատարանում տեղի է ունեցել Մեգլենա Կունևային՝ որպես Եվրամիության հանձնակատար երդման արարողությունը։

Մեգլենա Կունևան ամուսնացած է ֆինանսիստ, Բուլղարիայի կոմունիստական կուսակցության կենտրոնական կոմիտեի քարտուղարի որդի Անդրեյ Պրամովի հետ։ Նրանք ունեն մեկ որդի՝ Ալեքսանդրը։ Բացի բուլղարերենից, ազատ տիրապետում է անգլերենի, ֆրանսերենի, ռուսերենի։ Որպես գրականությանը աջակցող անձ՝ 2008 թվականին ընտրվել է Վիկ հիմնադրամի անդամ՝ ընտրելու տարվա բուլղարական վեպը։ Սիրում է լսել դասական երաժշտություն։

Գրականություն
-------------

* Lilov, Grigor (2013). Най-богатите българи (1st ed.). Sofia: „Кайлас" ЕООД. ISBN 978-954-92098-9-1.

Ծանոթագրություններ
------------------

1. 1 2  Munzinger Personen (գերմ.)
2. 1 2 3 4  Strazha.bg
3. ↑  Who Is Who: Meglena Kuneva
4. 1 2  Lilov, 2013, էջ 65
5. ↑  European Commission press release: President Barroso presents the Commissioner designate for Bulgaria (2006-10-26; reference IP/06/1485)(չաշխատող հղում)
6. ↑  2008 VICK PRIZE JURY:EUROPEAN COMMISSIONER, PROFESSORS AND A FILM DIRECTOR
7. ↑  Lilov, 2013, էջ 64

Արտաքին հղումներ
----------------

* Պաշտոնական կայք
* Consumer Affairs


|  |  |  |
| --- | --- | --- |
| **Նախորդող**Նոր պաշտոն | **Բուլղարացի եվրոպական հանձնակատար Մեգլենա Կունևա**2007-2010 | **Հաջորդող**Կրիստալինա Գեորգիևա |


|  |  |  |
| --- | --- | --- |
| **Նախորդող**Մարկոս Կիպրիանու | **Առողջապահության և սննդի անվտանգության եվրոպական հանձնակատար Մեգլենա Կունևա**1996-1998 | **Հաջորդող**Ջոն Դալի |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեգլենա Կունևա» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| GND: 103022921X · ISNI: 0000000115004993 · LCCN: no2009157693 · NKC: jo2014819126 · NTA: 318597551 · NUKAT: n2009080691 · VIAF: 167084724 · WorldCat VIAF: 167084724 |

 |

 |